URIBE-ETXEBARRIA APALATEGI (EAJ, 2014-05-29):
Bai, eskerrik asko Ganbararen presidentea, lehendakaria, sailburua, legebiltzarkideok.
Nik uste honezkero ia ia gauza guztiak esanak daude eta nik ez ditut errepikatuko baina labur bada ere nire taldearen posizioa azalduko dizuet.
Nik uste dut Llanos andrearen proposamena eta bere hitzaldia bera nahiko orekatu izan dela, eta gutxi gorabehera aurreratu egin duzu, egin didazu neurri batean nire hitzaldia, esango genuke. Zeren eta bai, halaxe da, aurki bidean dago Unzalu jaunak zioen bezala Euskal Administrazio Publikoaren Legea eta berehala iritziko da Ganbara honetara eta aipatu izan den bezala, ez bakarrik gaur, baizik eta beste eztabaida batzutan baita ere, hor badago atal inportante bat, garrantzitsu bat, gardentasunez aritzen dena.
Eta ba hor, noski, kapitulu hori, atal hori, bete betean eragina izango du baita ere EITBrengan. Beraz, zentzu horretan gardetasunari dagokionez aurrera pausu batzuk emango ditugu. Horren osagarri bezala eta eztabaida horretan baita ere aipatu egin zen, apirilaren 9an Unzalu jaunak aipatu du nola batzordean izan genuen beste eztabaida bat, gestoreen inguruan eta hor baita ere, ba beno, aurrerapauso batzuk edo irizpide batzuk ezarri genituen.
Beraz, nik uste dut talde guztien edo gure taldearen behintzat borondatea gardentasunaren bidean ez dagoela zalantzan.
Baina beno, horrek ez du esan nahi eta Llanos andereak, horregatik diot oso hitzaldi orekatua iruditu zaidala, aipatu duzu dagoeneko gardentasun neurri batzuk abian daudela, ez dugu lege horri itxaron, dagoeneko EITBren arloan zenbait neurri edo gardentasun ekimen abian jartzeko.
Eta gainera azpimarratu nahiko nuke halako neurri horiek, oraintxe bertan aipatuko ditut, Estatu mailan beste inongo irrati-telebista publiko ez dutela.
Eta esate baterako hor badaude atal bat eitb.com webgunean agiriak, "agiriak EITB" eta hor aipatzen da organización empresarial, planificación corporativa, normativa de aplicación, documentación profesional, resultados... Hor badaude zenbait urtetan emandako balantzeak, auditoriak eta abar, eta abar, eta abar.
Eta gero badago baita ere beste atal oso interesgarri bat eta da "perfil del contratante". Beraz, hor baita ere informazio ugari dago Llanos andreak aurkeztu edo eskatzen zuen ildotik.
Informazio badago, información general, de proveedores, documentos de interés, encuestas de satisfacción, preguntas frecuentes, perfil del contratante, instrucciones eta abar, eta abar, eta abar.
Aipatzen zuen Llanos andreak nola orain dela aste batzuk sailburuak, Uriarte sailburuak aipatu egin zuela gai hau batzorde batetan galdera baten ondorioz.
Eta bai, egia da, operatibitatea EITBrena nik uste baita ere inportante dela eta guk legebiltzarkideok gara, ardura berezi bat daukagu EITBrekiko, baina nik esango nuke beharbada, posible bada hori esatea, zuk eta nik esate baterako ardura hori areagotu egiten zaigula Administrazio Kontseiluko kideak garelako.
Eta bai, operatibitate aldetik nik uste dut zuhurtasun handiz, arreta handiz tratatu behar dugula gai hori EITBri ez kalte egiteko, edo beste era batera esanda, guk posizio orekatu bat hartzen ez badugu, kontutan izanda EITBk zer nolako merkatuan, giroan eta kontestuan murgiltzen den, ba agian probokatzen duguna da EITBri kalte egitea.
Eta guzti hori ez du esan nahi gero beste bide batzuk ez daudenik zuk eskatzen duzun informazio hori jasotzeko, zeren badaude bide batzuk. Beraz, nik hor eskatuko nuke posizio orekatu bat.
Gero, Urruzuno jaunari dagokionez, nik uste dut gauzak pixka bat nahastu egin dituzula. Hitz egin duzu kudeaketaren gardentasuna baina baita ere aipatu duzu EITBren kudeaketa oro har.
Beno, ni egia esan kudeaketari dagokionez, azken urteotan ez naiz sartuko sakonki debate horretan noski, baina azkeneko urteetan uste dut kontutan hartu behar dugula EITBk zer nolako sariak eta zer nolako errekonozimenduak jaso dituen kudeaketaren arloan. Eta nik uste dut hori kontutan hartu behar dela EITBri buruz hitz egiten dugun momentuan.
Baita ere esango nizuke, parentesian baita ere, Euskadi Movien ez duela inor guraizeak sartu, eta horri buruz hitz egiteko aukera izango dugu baina beno, jakin ezazu Euskadi Movie programan inork ez duela guraizeak sartu.
Baina kudeaketari dagokionez esaten dizut zuk gauzak nahasten dituzula eta nik bakar-bakarrik egiaztapen bat. Begira, zuk esaten duzu EITBk historian eta gaur egun baita ere ba ez dakit zeinen alde dagoela, ez?
Beno, beste batzuk diote EITB erabat dagoela momentu honetan ezker abertzaleen eskuetan, eta ez bakarrik gaur, baizik eta aurreko legealdian EITBko arduradun batek baita ere halako gauzak esan zituen.
Beraz, EITB aurkitzen da bi suen artean eta beharbada bi su horien artean egonda ba horrek esan nahi du bere eginkizuna nahiko txukuna dela. Beti ere hanka sartzeak egon daitezke, gizakiok gara eta denok egin ditzazkegu eta gauzak hobetzeko inolako zalantzarik gabe. Baino oro har nik uste dut EITB bide onean doala eta egiten zaizkion kritikak gehiegizkoak direla.
Beno horrela gauzak ba erdibideko proposamenari guk ezezkoa emango diogu  - aurreratu dizut Llanos andrea -  eta baita ere Urruzunok aurkeztutako osoko zuzenketari, zeren eta uste dut EITB euskal autogobernuaren zutabe oso garrantzizkoa dela eta nik uste dut halako eztabaidak eta halako posizioak  - ez hainbeste eztabaidak, posizioak - , nik uste dut ez diola mesede handirik egiten.
Eta zentzu horretan EITBko legea aldatu behar baldin badugu eta zergatik ez, aldatu daiteke. Nik uste dut aldez aurretik beste klima bat eta espiritu bat sortu behar dugula, benetan diot, zeren eta nik EITB kontsideratzen dut Euskadiri dagokionez edo euskal gizarteari dagokionez ba beharbada Osakidetza edo hezkuntza sistema bezala edo euskara bezala.
Orduan behar dugu oso kontsensu zabal bat eta horretarako nik uste dut hastapeneko posizioak  - nola esango nizuke... -  lasaiak izan behar direla. Horrek ez du esan nahi proposamenak ezin daitezkeela egin gero eztabaidan sartuta baina ez dakit, espiritua azken batean nik uste dut  - ez dakit lasaia hitza den baina beno, ulertzen didazu ezta? - .
Eskerrik asko.